Spisak diplomatskih misija u Bosni i Hercegovini
Spisak diplomatskih misija u Bosni i Hercegovini sadrži neke osnovne podatke o stranim misijama koje se nalaze na teritoriji Bosne i Hercegovine. Od proglašavanja nezavisnosti, Bosna i Hercegovina u kontinuitetu uspostavlja nove i nadograđuje postojeće veze sa državama i međunarodnim organizacijama širom svijeta. Jedan od načina za unapređenje saradnje s drugim državama i međunarodnim organizacijama jest i otvaranje ambasada, konzulata i stalnih misija u Bosni i Hercegovini. Trenutno se u glavnom gradu države, Sarajevu nalaze 44 ambasade. Nekoliko drugih država nerezidentno pokrivaju teritoriju Bosne i Hercegovine iz svojih ambasada iz glavnih gradova regije, poput Beča i Budimpešte.